**Žiadosť o špeciálny spôsob hlasovania**

Podľa ustanovenia § 2 zák. č. 395/2022 Z. z. o špeciálnom spôsobe hlasovania v referende vyhlásenom na základe petície občanov prijatej 24. augusta 2022 oprávneným voličom je osoba, ktorá:

- má právo hlasovať v referende podľa zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov

- ku dňu vykonania referenda má **nariadenú izoláciu alebo karanténu z dôvodu ochrany verejného zdravia pred ochorením COVID-19**

- osoba, ktorá v deň konania referenda **žije s oprávneným voličom v spoločnej domácnosti**.

Oprávnený volič podáva **žiadosť** o špeciálny spôsob hlasovania v  referende **zapisovateľke špeciálnej volebnej komisie, v ktorej územnom obvode sa v deň konania referenda zdržiava** sám alebo prostredníctvom inej osoby **výlučne telefonicky** v úradných hodinách Okresného úradu Spišská Nová Ves

**v lehote do 20. 1. 2023 do 12.00 hod.**

ÚRADNÉ HODINY:

Pondelok: 08:00 - 15:00

Utorok: 08:00 - 15:00

Streda: 08:00 - 17:00

Štvrtok: 08:00 - 15:00

Piatok: 08:00 - 14:00 (len do 12.00 h)

Oprávnený volič, ktorý žiada o špeciálny spôsob hlasovania v referende v územnom obvode špeciálneho volebného okrsku, **na území ktorého má trvalý pobyt**, má právo hlasovať  **bez hlasovacieho preukazu**.

Oprávnený volič, ktorý žiada o špeciálny spôsob hlasovania v referende v územnom obvode špeciálneho volebného okrsku, **na území ktorého nemá trvalý pobyt**, má právo hlasovať **len na základe hlasovacieho preukazu**.

Oprávnený volič v žiadosti oznámi zapisovateľovi údaje v rozsahu:

- meno a priezvisko,

- rodné číslo,

- adresa trvalého pobytu,

- adresa miesta, na ktorom žiada vykonať hlasovanie špeciálnym spôsobom,

- telefonický kontakt.

 **Špeciálna volebná komisia Spišská Nová Ves, zapisovateľka: Mgr. Alena Bučaková, tel.: 0961 579 325**